A Bizottság 1859/93/EGK rendelete

(1993. július 12.)

a harmadik országokból importált fokhagyma behozataliengedély-rendszerének alkalmazásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 746/93/EGK rendelettel [1] módosított, a gyümölcs- és zöldségpiac közös szervezéséről szóló [2], 1972. május 18-i 1035/72/EGK tanácsi rendeletre és különösen annak 22b. cikkére,

mivel az 1035/72/EGK rendelet 22b. cikke rendelkezik a behozataliengedély-rendszer bevezetéséről, bizonyos érzékenynek bizonyuló és viszonylag nagy mennyiségben importált termékek számára;

mivel az importált fokhagyma hagyományos mennyisége nagy ütemben emelkedik, és ebből következően intézkedéseket kell elfogadni e termék importjának szoros figyelemmel kísérésére;

mivel a cél elérésének legmegfelelőbb módja egy olyan behozataliengedély-rendszer bevezetése, amely megkíván egy meghatározott időszakot, aminek a kérelem benyújtása és az engedély tényleges kibocsátása között el kell telnie, és együtt jár egy, a termék értékét tükröző biztosíték letétbe helyezésével, annak érdekében, hogy biztosítsák, hogy a piaci szereplők eleget tesznek kötelességeiknek; mivel az engedély érvényességi idejének figyelembe kell vennie az adott termék piacának jellemzőit;

mivel a legutóbb a 2101/92/EGK rendelettel [3] módosított, a behozatali és kiviteli engedélyek kérvényezésének és az előzetesen rögzítő tanúsítványok a közös részletes szabályainak megállapításáról szóló [4], 1988. november 16-i 3719/88/EGK bizottsági rendelet alkalmazandó;

mivel a Gyümölcs- és Zöldségpiaci Irányítóbizottság nem nyilvánított véleményt az elnöke által megállapított határidőn belül,

ELFOGADTA EZT A RENDELETET:

1. cikk

A fokhagyma (KN-kód 07032000) a Közösségen belül behozatali engedéllyel bocsátható szabad forgalomba, amelyet az érintett tagállamok bocsátanak ki minden azt kérelmező érdekelt fél számára, a Közösségen belüli telephelyüktől függetlenül, a 2. és 3. cikknek megfelelően.

2. cikk

(1) A behozatali engedélyek kibocsátásának feltétele minden 100 kg nettó tömeg után 1,5 ECU biztosíték letétbe helyezése. A biztosíték részben vagy egészben elvész, ha az engedélyben megállapított mennyiséget nem vagy csak részben bocsátják szabad forgalomba az engedély érvényességi ideje alatt.

(2) A behozatali engedélyek a kibocsátás 3. cikk (2) bekezdésében meghatározott időpontjától számított 40 napig érvényesek.

3. cikk

(1) A behozatali engedély iránti kérelmek és behozatali engedélyek 8. áruosztályában a termék származási országát tüntetik fel. A behozatali engedélyek csak a 8. áruosztályukban feltüntetett országból származó termékre érvényesek.

(2) A behozatali engedély kibocsátása a kérelem benyújtását követő harmadik munkanapon történik, amennyiben intézkedéseket nem hoznak ez alatt az idő alatt.

Az ennek a rendeletnek a hatálybalépését követő harmadik munkanapig vagy munkanapon benyújtott behozatali engedély iránti kérelmeket azonban azonnal kibocsátják.

4. cikk

A tagállamok értesítik a Bizottságot:

1. a behozatali engedély iránti kérelmekben meghatározott mennyiségekről a megfelelő KN-kóddal, a mennyiségeket származási országra lebontva.

Ezeket az adatokat a következők szerint kell közölni:

- a hét hétfői vagy keddi napján benyújtott kérelmek tekintetében minden szerdán,

- a hét szerdai vagy csütörtöki napján benyújtott kérelmek tekintetében minden pénteken,

- a megelőző hét péntekén benyújtott kérelmek tekintetében minden hétfőn;

2. a fel nem használt vagy részben felhasznált behozatali engedélyekben szereplő mennyiségekről, amely megegyezik az engedély hátuljára feljegyzett mennyiségek és az engedélyben meghatározott mennyiségek különbségével.

Ezeket az adatokat minden szerdán közölni kell az előző héten beérkezett adatok tekintetében.

Ha az 1. pontban említett időszak alatt egyetlen behozatali engedély iránti kérelem sem került benyújtásra, vagy ha nincsen a 2. pontban említett fel nem használt mennyiség, akkor az érintett tagállam az ebben a cikkben megjelölt napokon erről értesíti a Bizottságot.

5. cikk

Ez a rendelet az Európai Közösségek Hivatalos Lapjában történő kihirdetést követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 12-én.

a Bizottság részéről

René Steichen

a Bizottság tagja

[1] HL L 77., 1993.3.31., 14. o.

[2] HL L 118., 1972.5.20., 1. o.

[3] HL L 210., 1992.7.25., 18. o.

[4] HL L 331., 1998.12.2., 1. o.

--------------------------------------------------